jkorsvik/nowiki_second_scrape_merged huggingface dataset:
Sigval Bergesen d.y.

Sigval Bergesen d.y. (født 27. april 1893 i Stavanger, død 7. mai 1980) var en norsk skipsreder.


== Liv og virke ==
Sigval Bergesen startet sin karriere i farens rederi i 1916, men startet et eget rederi, Sigval Bergesen d.y. & co i 1936. Samme år kjøpte han tankskipet «President de Vogue» (omdøpt til «Bergesund»). Bergesen brukte krigen til å posisjonere seg i markedet, og innen 1950 hadde selskapet fire skip i sin flåte, innen 1955 syv, og seksten innen 1970.
Under andre verdenskrig fikk Bergesen eierskap i Rosenberg Mekaniske Verksted som var grunnlagt av hans far Sigval Bergesen d.e. og Knud Zimmer i 1897. I etterkrigstiden ble en rekke fartøy bygget for rederiet på verftet, frem til det ble solgt i 1970 til Kværner. Innen den tid var Bergesen ett av de største skipsrederiene i verden.
Sigval Bergesen d.y. var tett knyttet til selskapets drift til han var over 80 år, men i 1976 ble han tvunget til å trekke seg tilbake av helsemessige årsaker.
Etter hans død ble det opprettet et allmennyttig fond i Bergesen og hans kones navn – Sigval Bergesens d.y. og Hustru Nanki’s Almennyttige Stiftelse, som deler ut Bergesen d.y.s Almennyttige Pris.
Han var gift første gang med Ingerid Sømme, datter av Jacob D. Sømme og Helene Sofie Sørensen, og søster av Sven og Iacob D. Sømme.


== Referanser ==


== Eksterne lenker ==
Hjemmeside for Bergesens Almennyttige Stiftelse
«Sigval Bergesen» i Norsk biografisk leksikon
Firmategningsrett

Firmategningsrett er en selskapsrettslig fullmakt, som gir rett til å inngå avtaler på vegne av et selskap. Den som har firmategningsrett vil ha myndighet utad til å inngå avtale av hvilket som helst art og omfang på selskapets vegne. Det er som hovedregel styret som har firmategningsrett (unntaket er ansvarlige selskap som ikke har styre; her har den enkelte deltaker firmategningsrett). Som utgangspunkt må styret utøve retten i fellesskap, slik at alle styremedlemmene må undertegne vedkommende avtale, men det kan bestemmes at den kan utøves av et eller flere styremedlemmer alene. Firmategningsrett kan også delegeres til daglig leder, og dette gjøres ofte i praksis.
Oversikt over hvem som har selskapets firmategningsrett pliktes opplyst til, og skal registreres i Foretaksregisteret. Den merkantile tradisjonen betegner den selskapsrettslige tegningsretten med ordet signatur eller signaturrett.


== Se også ==
Prokura
Salgsfullmakt
Gilja kraftverk

Gilja kraftverk  er et  vannkraftverk i Dirdal i Gjesdal kommune i Rogaland. 
Kraftverket utnytter et fall på 227 meter i Giljabekken. Kraftverket er et elvekraftverk uten eget reguleringsmagasin. Produksjonen startet i 2001
Installert effekt er på 1,4 MW på en peltonturbin og midlere årsproduksjon er på 7,8 GWh. Nedslagsfeltet er 7,7 km².
Kraftverket er lokaleid.


== Referanser ==


== Kilder ==
«NVE Atlas». Utbygd vannkraft.  Norges vassdrags- og energidirektorat
NVE vannkraftdatabase
Brekkestøl kraftverk

Brekkestøl kraftverk  er et  vannkraftverk i Dirdal i Gjesdal kommune i Rogaland. 
Kraftverket utnytter et fall på 315 meter fra Brekkestølsvatnet. Kraftverket er et elvekraftverk uten eget reguleringsmagasin. Produksjonen startet i 2000
Installert effekt er på 1,5 MW på en peltonturbin og midlere årsproduksjon er på 6,5 GWh og regnes som et minikraftverk. 
Kraftverket er lokaleid.


== Referanser ==


== Kilder ==
«NVE Atlas». Utbygd vannkraft.  Norges vassdrags- og energidirektorat
NVE vannkraftdatabase
MMMBop (album)

MMMBop er Hanson sitt andre album, utgitt i 1996. Albumet er oppfølgeren til debutalbumet Boomerang, som ble utgitt i 1995. MMMBop inneholder flere sanger som senere ble utgitt på albumene Middle of Nowhere i 1997 og 3 Car Garage i 1998, etter at de fikk platekontrakt med Mercury Records.


== Sporliste ==
Alle sangene er skrevet av Isaac Hanson, Taylor Hanson og Zachary Hanson.

«Day Has Come»
«Thinking of You»
«Two Tears»
«Stories»
«River»
«Surely As the Sun»
«Something New»
«MMMBop»
«Pictures»
«Incredible»
«With You in Your Dreams»
«Sometimes»
«Baby (You're So Fine)»
«MMMBop» (Lang versjon)


== Eksterne lenker ==
(en) MMMBop (album) på MusicBrainz 
Sangtekster
Baker & Taylor

Baker & Taylor er et medieselskap i USA med hovedkvarter i Charlotte i Nord-Carolina. Selskapet ble grunnlagt i New York i 1828 som et bokbinderi som publiserte bøker for dedikerte medlemmer. I 1912 opphørte selskapet med bokutgivelser, og fokuserte i stedet på distribusjon av bøker.
I 1986 ekspanderte selskapet, og begynte å distribuere musikk og video-filmer i tillegg til bøker. Selskapet ble i 1992 oppkjøpt av Carlyle Gruppen for $ 106 millioner. I juli 2003 ble Baker & Taylor oppkjøpt for andre gang, av Willis Stein & Partners for $ 255 millioner.
Galleri Oslo

Galleri Oslo er en bygning helt øst i Oslo sentrum. Den vestre delen ligger på Vaterland i bydel Oslo Sentrum, mens de østlige delene ligger på Grønland i Bydel Gamle Oslo. Bygningen ble oppført i 1988 og inneholder venterom for passasjerer til Oslo bussterminal og kontorer knyttet til terminalen, samt butikker og annen næringsvirksomhet. Hovedkontoret til Viken fylkeskommune befinner seg i Galleri Oslo, og det er her Viken fylkesting har sine møter.
Bussterminalen ligger på gateplan, og etasjen over har to adskilte innendørs gater med hver sin rulletrapp ned til bussterminalens hovedinngang.
I 2008 ble Galleri Oslo kåret til Oslos styggeste bygg etter en avstemning i regi av Aftenposten.
Galleri Oslo var i sin tid Europas lengste innendørs handlegate. Senteret fikk enorm suksess, men kom senere litt i skyggen av alle de andre store kjøpesentrene som etter hver dukket opp.2. februar 2010 meldte Aftenposten Aften at Plan- og bygningsetaten i Oslo så på muligheten for å rive hele bygningen i forbindelse med en total renovering av Vaterland.I 2018 åpnet eierne av bygget for at det kunne bli revet mot at tomtearealet utnyttes høyere på fremtidig bygningmasse på tomten. Aftenposten tok igjen til orde for rivning i 2021, og pekte på at dette vil fjerne en barriere og gi bedre byliv, og at Akerselva dermed vil kunne åpnes. I 2021 startet behandlingen av reguleringssaken som skal klarlegge fremtidige bruksmuligheter for eiendommen. Regulering og rivning vil være avhengig av at Nylandsveibroen rives eller ombygges, og at det blir funnet en ny løsning for Oslo Bussterminal. Bygget er pr 2018 på ca 43.000 kvm. med tillegg av 17.000 kvm. parkering og annet i kjeller. 


== Referanser ==
Oltesvik kraftverk

Oltesvik kraftverk  er et vannkraftverk i Oltesvik i Gjesdal kommune i Rogaland. Verket regulerer Oltedalselva og utnytter et fall på 35 meter fra Ragsvatnet til sjøen og Høgsfjorden. 
Produksjonen startet i 1935. Kraftverket ble modernisert i 1995. 
Installert effekt er på 5 MW og midlere årsproduksjon er på 20 GWh. 
Kraftverket eies av Lyse Energi. 
Kraftverket overtok etter et provisorisk kraftverk bygget høsten 1917. Verket ble bygget grunnet en tørkeperiode i 1915 og fikk en av generatorene fra Oltedal kraftverk. Dette brant opp.  


== Referanser ==


== Kilder ==
«NVE Atlas». Utbygd vannkraft.  Norges vassdrags- og energidirektorat
NVE vannkraftdatabase
Lyse Energi
Nerheim, Gunnar (1997): Ingen skal fryse med kraft fra Lyse, Lyse kraft AS, Sandnes
Fylkesvei 578

Fylkesvei 578 (Fv578) går mellom Vågsbotn og Biskopshavn i Bergen kommune i Hordaland.
Frem til 2019 hadde veien betegnelsen fylkesvei 267 (Hordaland).


== Kommuner og knutepunkter ==

 Bergen


== Referanser ==


== Eksterne lenker ==
Vegvesenets vegkart

(no) Statens vegvesen – trafikkmeldinger Fv267
(no) Statens vegvesen – trafikkmeldinger
Sviland kraftverk

Sviland kraftverk  er et  vannkraftverk ved Sviland i Sandnes kommune i Rogaland. 
Kraftverket utnytter et fall fra Skjelbreidtjødna. Elva Svia er regulert her og høyere oppe, ved Svihusvatn i Søredalen.
Produksjonen startet i 1908,og stasjonen bar navnet " Ljonheim". En ny kraftstasjon stod ferdig i 1998. 
Installert effekt er på 2,5 MW og midlere årsproduksjon er på 11 GWh. 
Kraftverket eies av Lyse Energi.


== Referanser ==


== Kilder ==
«NVE Atlas». Utbygd vannkraft.  Norges vassdrags- og energidirektorat
NVE vannkraftdatabase
Lyse Energi
Uranienborg skole

Uranienborg skole er en barne- og ungdomsskole på Briskeby/Uranienborg i Bydel Frogner i Oslo. Skolen ble oppført etter tegninger av Ove Ekman i 1886, og utvidet i 1913.
Skolen ble i 2015 tildelt Benjaminprisen.


== Rektorer ==
2022-: Gjermund Jørgensen (fra Brannfjell skole)
2021: Randi Tallaksen


== Referanser ==


== Eksterne lenker ==
«Uranienborg skole», offisielt nettsted
«Uranienborg skole». Kulturminnesøk. Riksantikvaren – Direktoratet for kulturminneforvaltning.
Teigland

Teigland er et norsk slektsnavn. I 2023 hadde 705 personer i Norge Teigland som sitt etternavn.


== Kjente personer ved navn Teigland ==
Anne Grethe Teigland – administrasjonssjef i NRK Hordaland
André Teigland - administrerende direktør ved Norsk Regnesentral
Dag Teigland - administrerende direktør i Jordanes AS
Espen Teigland - privatinvestor og sosiale medier-profil
Jan Harry Teigland – politiker i Bodø (H)
Jarle Teigland - norgesmester i kryssord
Jon Teigland – fjellklatrer (førstebestiger av Trollveggen i 1965)
Jens Teigland - spesialist i plastisk kirurgi
Kåre Teigland - norsk kappgjenger
Åse Teigland - musiker


== Personer utenfor Norge ved navn Teigland ==
Robin Teigland [1]- dr. i økonomi på Handelshøyskolen i Stockholm


== Referanser ==
Duraluminium

Duraluminium eller duralumin er navnet på en av de første kommersielt tilgjengelige utherdbare aluminiumlegeringene. Den består av  4 prosent kobber, 0,5–1 prosent mangan og 95 prosent aluminium. Legeringen er ikke i bruk i dag. En moderne variant av Duraluminium er AA2024, som brukes av flyindustrien. Flytespenningen er vanligvis på om lag 450 MPa.
Duraluminium ble utviklet av den tyske metallurgen Alfred Wilm ved Dürener Metallwerke Aktien Gesellschaft. I 1903 oppdaget Wilm at styrken økte i en bråkjølt aluminiumlegering tilsatt 4% kobber når den ble lagret ved romtemperatur i flere dager. Dette ble videreutviklet til Duraluminium, som ble introdusert i 1909.
Celtic Frost

Celtic Frost var et heavy metal-band fra Zürich i Sveits som har vært et avant-garde metal-band som har influert en mengde metal-band, og regnes som et av de mest innflytelsesrike bandene innen death- og black metal-sjangerne.


== Biografi ==
Bandet ble stiftet i 1984 av Tom Warrior og Martin Eric Ain etter oppløsningen av Hellhammer, og de debuterte med albumet Morbid Tales, som ble utgitt som EP- i Europa samme år. Albumet ble gitt ut i USA med to ekstra spor, som et studioalbum. Deretter EP-en Emperor's Return, etterfulgt av studioalbumet To Mega Therion fra 1985. I 1988 kom albumet Cold Lake, som ble mottatt dårlig av fansen da stilen var lagt om til glam metal. To år senere kom Vanity/Nemesis, og nå var stilen thrash metal. Bandet ble oppløst i 1992 og ble gjenforent igjen i 2003. Celtic Frost ga så ut albumet Monotheist i 2006 og dro på verdensturné. Tom Warrior forlot bandet tidlig i 2008, og på en pressemelding som ble lagt ut på hjemmesidene til bandet 9. september 2008 ble det fortalt at bandet er oppløst for godt.Som et tidlig ekstrem metal-band har bandet influert mange andre band, både innen death, black og thrash metal. Band som har nevnt at har blitt influert og/eller har spilt coverlåter av bandet er Therion (tok navnet fra albumet To Mega Therion), Melvins, Opeth, Between the Buried and Me, Opera IX, Evoken, Nile, Amorphis, Stormtroopers of Death, Paradise Lost, Anathema, Nirvana, HIM, Dimmu Borgir, The Gathering, Akercocke, Sarcófago, Sepultura, Samael, Tiamat, Emperor, Mayhem, My Dying Bride, Darkthrone, Satyricon, High on Fire, Nokturnal Mortum, Obituary, Gorgoroth, Mortician og 1349 med flere. Dave Grohl (x-Nirvana, Foo Fighters) har sagt flere ganger at Frost har vært en inspirasjon for ham. Han inviterte Tom Warrior til å være med på soloprosjektet Probot (2004) hvor Warrior var med og skrev sporet «Big Sky».


== Medlemmer ==


=== Siste medlemmer ===
Tom Warrior (Thomas Gabriel Fischer) – Vokalist og gitarist (1984–1993, 2003-)
Martin Eric Ain – Bassist (1984–1985, 1987, 1990–1993, 2003-)
Franco Sesa – Trommeslager (2004–)


=== Tidligere medlemmer ===
GitaristerRon Marks (1987)
Oliver Amberg (1988–1989)
Erol Unala (2003–2005)
Curt Victor Bryant (1988–1993) (også bassist)
Anders Odden – (2006–2007) (turnémusiker)
TrommeslagereIsaac Drasco (1984)
Stephen «Evoked Damnator» Priestly (1984, 1988–1993)
Reed St. Mark (1985–1988, 2003–2004)BassisterDominic Steiner (1986)


== Utgivelser ==


== Referanser ==


== Litteratur ==
Are you morbid? av Thomas Gabriel Fischer ISBN 1860743102


== Eksterne lenker ==
(en) Celtic Frost – kategori av bilder, video eller lyd på Commons 
(en) Celtic Frost – galleri av bilder, video eller lyd på Commons 
(en) Celtic Frost på Discogs 
(en) Celtic Frost på MusicBrainz 
(en) Celtic Frost på Encyclopaedia Metallum 
(en) Celtic Frost på Spotify 
(en) Celtic Frost på Songkick 
(en) Celtic Frost på Last.fm 
(en) Celtic Frost på Genius — sangtekster 
(en) Celtic Frost på AllMusic 
(en) Celtic Frost hos MySpace
Edelmetaller

Edelmetall er en betegnelse på metaller som er motstandsdyktige, eller lite reaktive, for korrosjon og oksidasjon i motsetning til de fleste andre metaller. Eksempler på disse er gull, sølv, platina og rhodium.
Noen edelmetaller kan løses opp i kongevann, som er en høyt konsentrert mikstur av syrer.
Alkymister var opptatt av transmutasjonen av vanlige metaller til gull (et edelmetall) for økonomisk gevinst, eller som en metafor for andre hemmelige prosesser.
Johannes Møllehave

Johannes Volf Møllehave (1937–2021) var en dansk prest og forfatter. 
Møllehave ble uteksaminert fra Metropolitanskolen i 1956, og avla teologisk embetseksamen i 1963. Han var kallskapellan ved Greve-Kildebrønde 1964–1969, prest ved statsfengslet i Vridsløselille 1969–1973, seminarielektor 1967, sokneprest ved Virum Kirke 1973–1987 og prest ved Den Danske Kirke i Brussel 1987–1991.
Møllehave har skrevet en rekke bøker om kristendom og hadde en særlig interesse for forfattere som Søren Kierkegaard, H.C. Andersen og Storm P. I 2007 ble en av hans bøker analysert i en doktoravhandling av den svenske teologen Sören Dalevi. Avhandlingen hadde tittelen Gud som haver barnen kär? Barnsyn, gudsbild och Jesusbild i «Barnens bibel» och «Bibeln i berättelser och bilder».Han har mottatt flere priser. Blant annet Boghandlernes gyldne Laurbær (1979), Blicherprisen (2005), Modersmål-Prisen (2005), Dansk Forfatterforenings H.C. Andersen Legat (1996) og Æresalumne ved Københavns Universitet (2008). 


== Bibliografi ==
På myrens fodsti (1975)
Op ad en mur (1976)
Til glædens Gud (1977)
Livsfangerne (1977)
Da glæden blev født (1977)
Til glædens gud (1977)
Så forskellige sind (1978)
Læsehest med æselører (1979)
Så forskellige sind (1979)
Den livsild som forbrænder (1979)
Huset vi bor i (1980)
Tusind fluer med eet smæk (1982)
De hellige tre konger (1982)
En fri mand (1982)
Den barmhjertige samaritan (1983)
Til trøst (1983)
H.C. Andersens salt (1985)
La Fontaines fabler (oversettelse) (1985)
Skuffelser der ikke gik i opfyldelse (1987)
Filosofiske fluer (1988)
Holger Danskes Vej 60 (1989)
Kan den, som kan lægge to og to sammen (1990)
Retur til Waterloo (1991)
Kærlighed og dæmoni (1992)
Børnebibelen (1996)
Hvor kærlighed bor (1997)
Mit livs vennepunkter (2001)
Erindringstrilogi 1975-1980 (2001)
Faxerier (2002)
Glædestårer (2002)
Uglen og bagerdatteren (2002)
Møllehave læser H.C. Andersen (2003)
Det skal merkes at vi lever (2004)
H.C. Andersens liv fortalt for børn (2005)
Du har rørt ved mit hjerte (2005)
Møllehave læser Storm P. (2005)
Rejse mellem øjeblikke (2006)
Hver dag af øjeblikkets blomst (2007)
Jensen, Eiler – Johannes Møllehave (2007)
Indtryk & udtryk (2007)
Det ender godt (2009)


== Referanser ==


== Eksterne lenker ==
(en) Johannes Møllehave – kategori av bilder, video eller lyd på Commons 
(en) Johannes Møllehave på Internet Movie Database 
(sv) Johannes Møllehave i Svensk Filmdatabas 
(da) Johannes Møllehave på Filmdatabasen 
(da) Johannes Møllehave på danskefilm.dk 
(da) Johannes Møllehave på danskfilmogtv.dk 
(da) Johannes Møllehave hos danskefilmstemmer.dk 
(en) Johannes Møllehave på Discogs 
(en) Johannes Møllehave på MusicBrainz 
(en) Johannes Møllehave på AllMusic 
(da) Æresalumne Københavns Universitet
Grok

Grok er en term innført av sciencefictionforfatteren Robert A. Heinlein i boka Stranger in a Strange Land. Uttrykket stammer ifølge ham fra marsboernes språk «martiansk» som er umulig å oversette uten å skrive en stor bok om det. Uttalen på engelsk er bare tilnærmelsesvik lik. Ordet skal dekke den komplette forståelsen av en ting, et fenomen eller en person fra mikronivå til den universelle betydning i ett glimt. Boka kom ut i 1961, og fikk stor utbredelse i det som noen år senere ble til Hippie- bevegelsen. Bevissthetstilstanden man fikk i rus ble assosiert med «to grok». Hippiene følte seg også ofte fremmedgjort(strange) i forhold til de samfunn de levde i.
Det ble forøvrig stiftet et (kvasi)religiøst samfunn: Church of All Worlds som sentrerte seg om bl. a. dette begrepet.
Tina Nordström

Tina Nordström (født 1973) er en svensk TV-kokk kjent fra kokkeprogrammer som Mat (2001), Tinas mat (2003–), New Scandinavian Cooking (2004) og som programleder i talentprogrammet Sveriges yngste mesterkokk på TV4. Hun har utgitt flere kokebøker.
Hun er født og oppvokst i Helsingborg kommune i Skåne, der foreldrene drev «Ramlösa Wärdshus».Hun ble av Aftonbladet kåret til «Årets TV-personlighet» i klassen kvinne (2001 og 2003), og i 2002 ble hun tildelt Edvardpriset for 2001.I 2008 deltok hun og vant talentprogrammet Let’s dance.


== Utgivelser ==
Tinas mat, 50 oppskrifter (Schibsted, 2002)
Kjempegodt Tina!, 55 nye oppskrifter. (Schibsted, 2003).
Tina, 67 oppskrifter.  Ill. av Peter Kam (Schibsted, 2004)
Tinas matreise, mat fra Sverige.  Ill. av Mette Randem (Damm, 2005).
Tinas sommar (2015)


== Referanser ==


== Eksterne lenker ==
(sv) Offisielt nettsted 
(en) Tina Nordström – kategori av bilder, video eller lyd på Commons 
(en) Tina Nordström på Internet Movie Database 
(no) Tina Nordström hos Filmfront 
(en) Tina Nordström hos Rotten Tomatoes 
(en) Tina Nordström hos The Movie Database
Samoth

Tomas Thormodsæter Haugen (født 9. juni 1974 i Notodden i Telemark), bedre kjent som Samoth fra det norske black metal-miljøet. Han spiller gitar i black metal bandene-Emperor og Zyklon, og har tidigere spilt bass i Satyricon og gitar i Zyklon-B. I 1994 ble Haugen idømt 16 måneders fengsel for å ha tent på Skjold kirke i Vindafjord sammen med Varg Vikernes.Tomas Haugen var tidligere gift med Andrea Haugen.


== Diskografi ==


=== Emperor ===


==== Album ====
Wrath of the Tyrant (1992)
Emperor (1993)
Emperor/Hordanes Land (1993)
As the Shadows Rise (1993)
In the Nightside Eclipse (1994)
Reverence (1996)
Anthems to the Welkin at Dusk (1997)
Emperor / Wrath of the Tyrant (1998)
IX Equilibrium (1999)
Thorns vs. Emperor (1999)
True Kings of Norway (2000)
Prometheus - The Discipline of Fire & Demise (2001)
Emperial Live Ceremony (2001)
The Emperor Vinyl Presentation (2001)
Scattered Ashes: A Decade Of Emperial Wrath (2003)
Live Inferno (2009)


=== Zyklon ===


==== Album ====
World ov Worms (2001)
Aeon (2003)
Disintegrate (2006)
The Storm Manifesto (2011)


=== DVD-er ===
Storm Detonation Live (2006)


=== Arcturus ===


==== EP ====
Constellation (1994)


=== Andre deltagelser ===
Xerasia: Rehearlsals '90 (1990)
Embryonic: The Land of the Lost Souls (1990)
Thou Shalt Suffer: Into the Woods of Belial (1991)
Thou Shalt Suffer: Open the Mysteries of Your Creations (1991)
Ildjarn: Seven Harmonies of Unknown Truths (1992)
Burzum: Aske (1993)
Satyricon: The Shadowthrone (1994)
Gorgoroth: Pentagram (1994)
Gorgoroth: Promo '94 (1994)
Zyklon-B: Blood Must Be Shed (1995)
Burzum: Burzum/Aske (1995)
In Memory of Celtic Frost (1996)
Hard Rock N'8 (1997)
Gods of Darkness (1997)
Ulver: Themes From William Blake's The Marriage of Heaven and Hell (1998)
Satyricon: The Box Set (1998)
Hagalaz' Runedance: The Winds That Spoke of Midgard's Fate (1998)
Masctätus: Provenance of Cruelty (1998)
Dynamit Vol. 15 (1999)
Sirius: Aeons of Magick (2000)
Sirius: Spectral Transition Dimension Sirius (2001)
Hard Union - Festivals von fans für fans (2001)
Satyricon: Ten Horns – Ten Diadems (2002)
Monsters of Metal - The Ultimate Metal Compilation (2003)
Attila Csihar: The Beast of Attila Csihar (2003)
Disiplin: Disiplin (2003)
Windir: Valfar, Ein Windir (2004)
Nordic Metal - A Tribute to Euronymous (2004)
Scum: Protest Life (2005)
Scum: Gospels For the Sick (2005)
Ildjarn: Ildjarn Is Dead (2006)
Gorgoroth: Untitled (2007)
The Wretched End: Ominous (2010)


== Eksterne lenker ==
(en) Tomas Haugen på Internet Movie Database 
(en) Tomas Haugen på Discogs 
(en) Tomas Haugen på Discogs 
(en) Tomas Haugen på Discogs 
(en) Tomas Haugen på MusicBrainz 
(en) Tomas Haugen på MusicBrainz 
(en) Tomas Haugen på Encyclopaedia Metallum 
(en) Tomas Haugen på Songkick 
(en) Tomas Haugen på AllMusic
Trutne

Å trutne betyr at trevirket utvider seg ved at cellehulrommene og celleveggene i trevirket fylles med væske. Dette skjer når man legger tre i vann, som vil trekke til seg noe av vannet. Dette gjør blant annet at trebåter blir helt vanntette.
Jørpeland II kraftverk

Jørpeland kraftverk II var et  vannkraftverk ved Jørpeland i Strand kommune i Rogaland. Det er senere kjøpt av Jonny Krucow Heng og brukt som et atelier og til bryllup/konserter/baby showers.
Det har også blitt filmet filmer på Kraftstasjonen som Kyss meg for faen i helvete med Kristoffer Joner og Eili Harboe, og blitt brukt i flere musikkvideoer som for eksempel «i kjelleren» 
Kraftverket Jørpeland I, som lå ved Jørpelandsvågen startet produksjonen i 1912 og driften ble innstilt i 1988. 
Kraftverket ble bygget for å sikre energi til lokal industri.
Kraftverket ble nedlagt i 2010. Alt teknisk utstyr er fjernet, bygget brukes til andre formål. Ny stasjon er bygd like ved, Dalen 1 kraftverk


== Referanser ==


== Eksterne lenker ==
Jørpeland Kraft Arkivert 20. juni 2018 hos Wayback Machine.
Fylkesvei 5354

Fylkesvei 5354 går mellom Indre Arna og Takvam i Bergen kommune. Veiens lengde er 8,1 km.
Veistrekningen fungerer som omkjøringsvei når Arnanipatunnelen og Takvamtunnelen er stengt.
Frem til 2019 hadde veien betegnelsen fylkesvei 276 (Hordaland).


== Kommuner og knutepunkter ==

 Bergen


== Referanser ==


== Eksterne lenker ==
Vegvesenets vegkart

(no) Statens vegvesen – trafikkmeldinger Fv5354
(no) Statens vegvesen – trafikkmeldinger
Middle of Nowhere

Middle of Nowhere er det tredje albumet til det amerikanske pop/rock-bandet Hanson, utgitt i 1997. Albumet er bandets første som ble utgitt på et større plateselskap, og inneholder en mer glattere form for sangskriving og produksjon enn de foregående indie-utgivelsene deres, Boomerang og MMMBop. 
Albumet ble generelt sett godt mottatt av kritikerne og solgte over ti millioner kopier. Albumet inneholdt hit-sangene «MMMBop», «Where's the Love», «I Will Come to You», «Weird», og «Thinking of You».


== Sporliste ==
Alle sangene er skrevet av Isaac Hanson, Taylor Hanson og Zachary Hanson.

«Thinking of You» – 3:13
«MMMBop» – 4:28
«Weird» – 4:02
«Speechless» – 4:20
«Where's the Love» – 4:13
«Yearbook» – 5:29
«Look at You» – 4:28
«Lucy» – 3:35
«I Will Come to You» – 4:11
«A Minute Without You» – 3:55
«Madeline» – 4:13
«With You in Your Dreams» – 3:55
«Man from Milwaukee» (Bonusspor) – 3:38


== Eksterne lenker ==
(en) Middle of Nowhere på Discogs 
(en) Middle of Nowhere på MusicBrainz 
Sangtekster til Middle of Nowhere
Surtshellir

Surtshellir er en 1 970 meter lang lavagrotte i Hallmundarhraun ca. 7 km fra Kalmanstunga på Island. Surtshellir ble til tidlig på 900-tallet ved at lettflytende lava har størknet på overflaten mens den underliggende lava har rent videre. Rett ved er Stefánshellir som stammer fra samme utbrudd, men storknet lava har stengt åpningen mellom de to grottene. Til sammen er de ca. 3 500 meter.
Surtshellir er blitt bebodd av fredløse før i tiden, og det er funnet knokler av husdyr fra ca. år 940.


== Eksterne lenker ==
(en) Surtshellir – kategori av bilder, video eller lyd på Commons 
(en) Surtshellir – galleri av bilder, video eller lyd på Commons 
Surtshellir